《营佳城庄》
明代·黄衷

松柏萧森更郁葱，卜从端在若堂东。万家谩有通侯邑，一亩徒营宿草宫。

灵鹤有人闻独语，箨龙先雨报成丛。老儿读罢泷冈表，不觉如泉涕泪红。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。